pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-กรมทางหลวงขยาย ทล.3497 สายบ้านช้างแรก - อำเภอบางสะพานน้อย จังหวัดประจวบคีรีขันธ์ ส่งเสริมการขยายตัวทางด้านเศรษฐกิจ การค้า การลงทุน และสนับสนุนการท่องเที่ยว
วันอังคารที่ 20 กุมภาพันธ์ 2567
กรมทางหลวงขยาย ทล.3497 สายบ้านช้างแรก - อําเภอบางสะพานน้อย จังหวัดประจวบคีรีขันธ์ ส่งเสริมการขยายตัวทางด้านเศรษฐกิจ การค้า การลงทุน และสนับสนุนการท่องเที่ยว
...
กรมทางหลวง (ทล.) กระทรวงคมนาคม โดยสํานักก่อสร้างทางที่ 1 ดําเนินโครงการก่อสร้างขยายคันทางบนทางหลวงหมายเลข 3497 สายบ้านช้างแรก - อําเภอบางสะพานน้อย จังหวัดประจวบคีรีขันธ์ ระหว่าง กม. ที่ 0+000 - 10+590 แล้วเสร็จ ระยะทางประมาณ 10.590 กิโลเมตร เพื่อพัฒนาการคมนาคมและระบบโลจิสติกส์ เพิ่มประสิทธิภาพการเดินทางในพื้นที่ให้เกิดความคล่องตัว
โครงการฯ อยู่ในพื้นที่อําเภอบางสะพานน้อย จังหวัดประจวบคีรีขันธ์ เป็นเส้นทางเชื่อมโยงการเดินทางระหว่างทางหลวงหมายเลข 4 และหมายเลข 3374 ช่วยแก้ปัญหาการจราจรติดขัดและลดระยะเวลาการเดินทาง ซึ่ง ทล. ได้บูรณะสายทางโดยการก่อสร้างขยายคันทางใหม่ ตามแบบมาตรฐานทางชั้น 1 (2 ช่องจราจรไป - กลับ) ผิวทางแบบแอสฟัลต์คอนกรีต กว้างช่องจราจรละ 3.50 เมตร ไหล่ทางชนิดเดียวกับผิวทาง กว้างข้างละ 2.50 เมตร เริ่มต้นก่อสร้างที่ กม. 0+000 ตําบลช้างแรก อําเภอบางสะพานน้อย และสิ้นสุดที่ กม. 10+590 ตําบลบางสะพานน้อย อําเภอบางสะพานน้อย ระยะทางประมาณ 10.590 กิโลเมตร รวมงานติดตั้งไฟฟ้าแสงสว่าง และอุปกรณ์อํานวยความปลอดภัยบนทางหลวง วงเงินงบประมาณ 105 ล้านบาท
ทั้งนี้ โครงการดังกล่าวช่วยให้การจราจรมีความสะดวก รวดเร็ว และปลอดภัย เพิ่มประสิทธิภาพในการรองรับปริมาณจราจรที่เพิ่มสูงขึ้น สนับสนุนการพัฒนาเศรษฐกิจอย่างยั่งยืน ทล. ขอความร่วมมือผู้ใช้ทางปฏิบัติตาม “ชีวิตวิถีใหม่ ขับขี่อย่างปลอดภัย ไร้อุบัติเหตุ” ด้วยการใช้รถใช้ถนนด้วยความระมัดระวังเพื่อความปลอดภัยของตัวท่านและผู้ร่วมทาง สามารถสอบถามเส้นทางการเดินทางได้ที่ สายด่วน ทล. โทร. 1586 (โทรฟรีทุกเครือข่ายตลอด 24 ชั่วโมง)
รัฐบาลไทย-ข่าวทำเนียบรัฐบาล-รัฐบาลเร่งป้องกันข้อมูลส่วนบุคคลรั่วไหล หลังทีม PDPC Eagle Eye ตรวจสอบเว็บไซต์ของหน่วยงานต่าง ๆ ที่ไม่ปลอดภัยได้กว่าห้าพันหน่วย
วันอังคารที่ 20 กุมภาพันธ์ 2567
รัฐบาลเร่งป้องกันข้อมูลส่วนบุคคลรั่วไหล หลังทีม PDPC Eagle Eye ตรวจสอบเว็บไซต์ของหน่วยงานต่าง ๆ ที่ไม่ปลอดภัยได้กว่าห้าพันหน่วย
.....
รัฐบาลเร่งป้องกันข้อมูลส่วนบุคคลรั่วไหล หลังทีม PDPC Eagle Eye ตรวจสอบเว็บไซต์ของหน่วยงานต่าง ๆ ที่ไม่ปลอดภัยได้กว่าห้าพันหน่วย
.
รัฐบาล โดยกระทรวงดิจิทัลเพื่อเศรษฐกิจและสังคม เผยศูนย์เฝ้าระวังการละเมิดข้อมูลส่วนบุคคล PDPC Eagle Eye และคณะทํางานร่วมเพื่อตรวจสอบและรวบรวมข้อเท็จจริงเกี่ยวกับการคุ้มครองข้อมูลส่วนบุคคล ได้ขยายผลดําเนินคดีกับผู้กระทําผิดในการซื้อขายข้อมูลส่วนบุคคลโดยมิชอบกับผู้กระทําผิดตั้งแต่ EP.1 จนถึง EP.77 จับกุมผู้ต้องหาตามฐานความผิดที่เกี่ยวข้องได้ทั้งหมด 9 คน อยู่ระหว่างติดตามจับกุมอีก 2 คน
.
ทั้งนี้ สถิตินับตั้งแต่วันที่ 9 พ.ย. 66 ถึงวันที่ 8 ก.พ. 67 ที่ผ่านมา ศูนย์ PDPC Eagle Eye ได้ตรวจพบการเผยแพร่ข้อมูลส่วนบุคคลประชาชนบนเว็บไซต์ของหน่วยงานต่าง ๆ อย่างเกินความจําเป็นหรือไม่มีการรักษาความมั่นคงปลอดภัยที่เหมาะสมจํานวน 5,869 หน่วย โดยได้ดําเนินการเตือนและแก้ไขแล้ว
.
ส่วนที่มีการตรวจพบการประกาศซื้อขายข้อมูลส่วนบุคคลผ่านเครือข่ายสังคมออนไลน์ (Facebook) ได้มีการปิดกั้นแล้ว จํานวน 54 เรื่อง
.
รัฐบาลจะเร่งปราบปรามอย่างจริงจังและต่อเนื่อง หากประชาชนผู้เป็นเจ้าของข้อมูลส่วนบุคคลท่านใด ได้รับความเสียหายจากการรั่วไหลของข้อมูลส่วนบุคคลสามารถร้องเรียนกับ PDPC ได้ และ PDPC จะนําเรื่องให้คณะกรรมการผู้เชี่ยวชาญเพื่อพิจารณาทางปกครอง และสามารถฟ้องศาลเพื่อดําเนินคดีทางแพ่งได้อีกทางหนึ่งด้วย
.
ช่องทางการติดต่อ PDPC หรือ สํานักงานคณะกรรมการคุ้มครองข้อมูลส่วนบุคคล (สคส.) ประชาชนสามารถติดต่อสอบถาม ขอคําปรึกษา หรือปรึกษาการยื่นเรื่องร้องเรียนได้ในวันและเวลาราชการ:
.
> ขอคําปรึกษาเกี่ยวกับกฎหมายคุ้มครองข้อมูลส่วนบุคคล : 02 114 8504 และ 02 141 6993
> สอบถามการยื่นคําร้องเรียน : 02 142 1033
> ติดต่อ PDPA Center : 02 027 8852
> Line ID: @pdpcthailand
.
อ่านเพิ่มเติม คลิกhttps://www.thaigov.go.th/news/contents/details/78965
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-​นายกฯ เผย เสนอจัดตั้งกองทุนเพื่อการแก้ไขปัญหาฝุ่น PM 2.5 ให้กับประเทศที่มีรายได้น้อย ลดปัญหาฝุ่น PM 2.5 หวังแก้ไขสภาพแวดล้อมให้ดีขึ้น
วันอังคารที่ 20 กุมภาพันธ์ 2567
20/02/2567
​นายกฯ เผย เสนอจัดตั้งกองทุนเพื่อการแก้ไขปัญหาฝุ่น PM 2.5 ให้กับประเทศที่มีรายได้น้อย ลดปัญหาฝุ่น PM 2.5 หวังแก้ไขสภาพแวดล้อมให้ดีขึ้น
​นายกฯ เผย เสนอจัดตั้งกองทุนเพื่อการแก้ไขปัญหาฝุ่น PM 2.5 ให้กับประเทศที่มีรายได้น้อย ลดปัญหาฝุ่น PM 2.5 หวังแก้ไขสภาพแวดล้อมให้ดีขึ้น
วันนี้ (20 กุมภาพันธ์ 2567) เวลา 12.00 น. ณ ตึกบัญชาการ 1 ทําเนียบรัฐบาล นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง เปิดเผยภายหลังการประชุมคณะรัฐมนตรีว่า วันนี้ก่อนการประชุม ครม. รองเลขาธิการสหประชาชาติได้มาเข้าพบเพื่อพูดคุยหารือถึงประเด็นการพัฒนาที่ยั่งยืน (SDGs) โดยรองเลขาธิการสหประชาชาติ ได้กล่าวชื่นชมประเทศไทย ในเรื่องการรับมือและแก้ไขปัญหาฝุ่น PM 2.5 อย่างมีประสิทธิภาพ
นายกฯ กล่าวต่อว่า ปัญหาฝุ่นยังมีอยู่ต่อไป รัฐบาลได้เดินหน้าและแก้ไขปัญหาอย่างต่อเนื่อง แต่ปัญหาฝุ่น PM 2.5 จากที่ได้พูดถึงปัญหาในหลาย ๆ เวที เป็นเรื่องของปัญหาทางด้านเศรษฐกิจ ซึ่งปัญหาไม่ได้ขึ้นอยู่แค่ประเทศไทยประเทศเดียว ที่ประเทศไทยประสบปัญหาฝุ่น PM 2.5 ส่วนหนึ่งเกิดจากประเทศเพื่อนบ้านยังมีการเผาวัชพืชการเกษตร เหตุของการเผามาจากปัญหาด้านเศรษฐกิจ เรื่องของทุนในการบริหารจัดการวัชพืชต่าง ๆ มีไม่เพียงพอ โดยตนเองได้เสนอต่อรองเลขาธิการฯ ว่าให้มีการจัดตั้งกองทุนเพื่อการแก้ไขปัญหา PM 2.5 ให้กับประเทศที่มีรายได้น้อย จะได้พัฒนาไปพร้อม ๆ กัน พร้อมกับประเทศต่าง ๆ ทั่วโลก เพื่อลดปัญหาเรื่องของสภาพแวดล้อมได้ดีขึ้น
รัฐบาลไทย-ข่าวทำเนียบรัฐบาล-คณะกรรมการ บสย. มีมติตั้งนายสุพัฒน์ เมธีวรพจน์ดำรงตำแหน่ง ประธานกรรมการ บสย. มีผลตั้งแต่ 19 กุมภาพันธ์ 2567 เป็นต้นไป
วันอังคารที่ 20 กุมภาพันธ์ 2567
20/02/2567
คณะกรรมการ บสย. มีมติตั้งนายสุพัฒน์ เมธีวรพจน์ดํารงตําแหน่ง ประธานกรรมการ บสย. มีผลตั้งแต่ 19 กุมภาพันธ์ 2567 เป็นต้นไป
ที่ประชุมคณะกรรมการ บสย.ครั้งที่ 2/2567 (กรณีพิเศษ) เมื่อวันที่ 19 ก.พ.2567 มีมติ ตั้ง นายสุพัฒน์ เมธีวรพจน์ กรรมการ บสย. และ กรรมการ บริษัท ปตท. น้ํามันและการค้าปลีก จํากัด (มหาชน) เป็นประธานกรรมการ บสย. มีผลตั้งแต่วันที่ 19 ก.พ.2567 เป็นต้นไป
นายสุพัฒน์ เมธีวรพจน์ ประธานกรรมการ บรรษัทประกันสินเชื่ออุตสาหกรรมขนาดย่อม (บสย.) ปัจจุบัน ดํารงตําแหน่ง ผู้ช่วยเลขาธิการคณะรัฐมนตรี สํานักเลขาธิการคณะรัฐมนตรี และ กรรมการ บริษัท ปตท. น้ํามันและการค้าปลีก จํากัด (มหาชน)
สําเร็จการศึกษา ปริญญาโท M.Sc. In Finance and Business Economic (merit) Manchester Business School และ ปริญญาตรี ศิลปศาสตร์บัณฑิต (เศรษฐศาสตร์) จุฬาลงกรณ์มหาวิทยาลัย
ด้านประสบการณ์ทํางาน ผู้อํานวยการกองวิเคราะห์เรื่องเสนอคณะรัฐมนตรี สํานักเลขาธิการคณะรัฐมนตรี กรรมการตรวจสอบร่างกฎหมายและร่างอนุบัญญัติที่เสนอคณะรัฐมนตรี คณะที่ 4 (ด้านเศรษฐกิจ ความมั่นคง และต่างประเทศ) อนุกรรมการอุทยานหลวงราชพฤกษ์สถาบันวิจัยและพัฒนาพื้นที่สูง (องค์การมหาชน) และ ผู้ช่วยดําเนินงานของสมาชิกสภานิติบัญญัติแห่งชาติ (นายอําพน กิตติอําพน)
รัฐบาลไทย-ข่าวทำเนียบรัฐบาล-ครม.มีมติอนุมัติแต่งตั้งข้าราชการกระทรวงมหาดไทย และกระทรวงแรงงาน
วันอังคารที่ 20 กุมภาพันธ์ 2567
20/02/2567
ครม.มีมติอนุมัติแต่งตั้งข้าราชการกระทรวงมหาดไทย และกระทรวงแรงงาน
ครม.มีมติอนุมัติแต่งตั้งข้าราชการกระทรวงมหาดไทย และกระทรวงแรงงาน
วันที่ 20 กุมภาพันธ์ 2567 นายคารม พลพรกลาง รองโฆษกประจําสํานักนายกรัฐมนตรี กล่าวว่า คณะรัฐมนตรีมีมติอนุมัติแต่งตั้งข้าราชการพลเรือนสามัญให้ดํารงตําแหน่งประเภทบริหารระดับสูง กระทรวงมหาดไทย และกระทรวงแรงงาน ดังนี้
1. กระทรวงมหาดไทย
คณะรัฐมนตรีมีมติอนุมัติตามที่รัฐมนตรีว่าการกระทรวงมหาดไทยเสนอแต่งตั้งข้าราชการพลเรือนสามัญ สังกัดกระทรวงมหาดไทย ให้ดํารงตําแหน่งประเภทบริหารระดับสูง จํานวน 10 ราย เพื่อทดแทนตําแหน่งที่ว่าง และสับเปลี่ยนหมุนเวียน ดังนี้
1. นายเชษฐา โมสิกรัตน์ ผู้ว่าราชการจังหวัดแม่ฮ่องสอน สํานักงานปลัดกระทรวง ดํารงตําแหน่ง รองปลัดกระทรวง สํานักงานปลัดกระทรวง
2. นายราชันย์ ซุ้นหั้ว ผู้ว่าราชการจังหวัดหนองคาย สํานักงานปลัดกระทรวง ดํารงตําแหน่ง รองปลัดกระทรวง สํานักงานปลัดกระทรวง
3. นายชูศักดิ์ รู้ยิ่ง ที่ปรึกษาด้านความมั่นคง (นักวิเคราะห์นโยบายและแผน ทรงคุณวุฒิ) สํานักงานปลัดกระทรวง ดํารงตําแหน่ง ผู้ตรวจราชการกระทรวง สํานักงานปลัดกระทรวง
4. นายวัชรเดช เกียรติชานน ที่ปรึกษาด้านการปกครอง (นักวิเคราะห์นโยบายและแผนทรงคุณวุฒิ) สํานักงานปลัดกระทรวง ดํารงตําแหน่ง ผู้ตรวจราชการกระทรวง สํานักงานปลัดกระทรวง
5. นายสยาม ศิริมงคล ผู้ว่าราชการจังหวัดนครราชสีมา สํานักงานปลัดกระทรวง ดํารงตําแหน่ง อธิบดีกรมการพัฒนาชุมชน
6. นายพรพจน์ เพ็ญพาส รองปลัดกระทรวง สํานักงานปลัดกระทรวง ดํารงตําแหน่ง อธิบดีกรมที่ดิน
7. นายชัยวัฒน์ ชื่นโกสุม อธิบดีกรมการพัฒนาชุมชน ดํารงตําแหน่ง ผู้ว่าราชการจังหวัดนครราชสีมา สํานักงานปลัดกระทรวง
8. นายสมคิด จันทมฤก รองปลัดกระทรวง สํานักงานปลัดกระทรวง ดํารงตําแหน่ง ผู้ว่าราชการจังหวัดประจวบคีรีขันธ์ สํานักงานปลัดกระทรวง
9. นายชูชีพ พงษ์ไชย ผู้ตรวจราชการกระทรวง สํานักงานปลัดกระทรวง ดํารงตําแหน่ง ผู้ว่าราชการจังหวัดแม่ฮ่องสอน สํานักงานปลัดกระทรวง
10. นายสมภพ สมิตะสิริ ผู้ตรวจราชการกระทรวง สํานักงานปลัดกระทรวง ดํารงตําแหน่ง ผู้ว่าราชการจังหวัดหนองคาย สํานักงานปลัดกระทรวง
ทั้งนี้ ตั้งแต่วันที่ทรงพระกรุณาโปรดเกล้าโปรดกระหม่อมแต่งตั้งเป็นต้นไป
2. กระทรวงแรงงาน
คณะรัฐมนตรีมีมติอนุมัติตามที่รัฐมนตรีว่าการกระทรวงแรงงานเสนอแต่งตั้งข้าราชการพลเรือนสามัญ สังกัดกระทรวงแรงงาน ให้ดํารงตําแหน่งประเภทบริหารระดับสูง จํานวน 5 ราย เพื่อทดแทนตําแหน่งที่ว่าง ดังนี้
1. เรือเอก สาโรจน์ คมคาย ที่ปรึกษากฎหมาย (นิติกรทรงคุณวุฒิ) สํานักงานปลัดกระทรวง ดํารงตําแหน่ง รองปลัดกระทรวง สํานักงานปลัดกระทรวง
2. นายสมพจน์ กวางแก้ว รองอธิบดีกรมสวัสดิการและคุ้มครองแรงงาน ดํารงตําแหน่ง ผู้ตรวจราชการกระทรวง สํานักงานปลัดกระทรวง
3. นางสาวบุณยวีร์ ไขว้พันธุ์ รองอธิบดีกรมการจัดหางาน ดํารงตําแหน่ง ผู้ตรวจราชการกระทรวง สํานักงานปลัดกระทรวง
4. นายสันติ นันตสุวรรณ รองอธิบดีกรมการจัดหางาน ดํารงตําแหน่ง ผู้ตรวจราชการกระทรวง สํานักงานปลัดกระทรวง
5. นางมารศรี ใจรังษี รองเลขาธิการสํานักงานประกันสังคม ดํารงตําแหน่ง ผู้ตรวจราชการกระทรวง สํานักงานปลัดกระทรวง
ทั้งนี้ ตั้งแต่วันที่ทรงพระกรุณาโปรดเกล้าโปรดกระหม่อมแต่งตั้งเป็นต้นไป
รัฐบาลไทย-ข่าวทำเนียบรัฐบาล-ผช.ปลัด กษ. เข้าร่วมการประชุมคณะกรรมการด้านการคุ้มครองการลงทุนระหว่างประเทศ ครั้งที่ 1/2567
วันอังคารที่ 20 กุมภาพันธ์ 2567
ผช.ปลัด กษ. เข้าร่วมการประชุมคณะกรรมการด้านการคุ้มครองการลงทุนระหว่างประเทศ ครั้งที่ 1/2567
ผช.ปลัด กษ. เข้าร่วมการประชุมคณะกรรมการด้านการคุ้มครองการลงทุนระหว่างประเทศ ครั้งที่ 1/2567
เมื่อวันที่ 19 ก.พ. 67 นางสาวนฤมล สงวนวงศ์ ผู้ช่วยปลัดกระทรวงเกษตรและสหกรณ์ เข้าร่วมการประชุมคณะกรรมการด้านการคุ้มครองการลงทุนระหว่างประเทศ ครั้งที่ 1/2567 โดยมี นายปานปรีย์ พหิทธานุการ รองนายกรัฐมนตรีและรัฐมนตรีว่าการกระทรวงการต่างประเทศ เป็นประธาน ณ ห้องประชุมวิเทศสโมสร กระทรวงการต่างประเทศ เพื่อติดตามผลการดําเนินงานและพัฒนาการที่เกี่ยวข้องในช่วงที่ผ่านมา ตลอดจนพิจารณาประเด็นด้านการคุ้มครองการลงทุนระหว่างประเทศที่สําคัญ ซึ่งมีมติที่ประชุม ได้แก่ 1) เห็นชอบร่างมติคณะรัฐมนตรี ว่าด้วยการให้ความคุ้มครองการลงทุนภายใต้ความตกลงเพื่อการส่งเสริมและคุ้มครองการลงทุนระหว่างไทยกับประเทศต่าง ๆ เสนอให้คณะรัฐมนตรีมีมติปรับปรุงมติคณะรัฐมนตรีเมื่อวันที่ 19 สิงหาคม 2546 และ 2) ที่ประชุมเห็นชอบแผนการเจรจาความตกลงเพื่อการส่งเสริมและคุ้มครองการลงทุน (ฉบับปรับปรุง ปี 2567)
รัฐบาลไทย-ข่าวทำเนียบรัฐบาล-ที่ปรึกษาฯ ดนัยณัฏฐ์ เข้าร่วมการประชุมคณะกรรมการนโยบายเครื่องดื่มแอลกอฮอล์แห่งชาติ ครั้งที่ 1/2567
วันอังคารที่ 20 กุมภาพันธ์ 2567
20/02/2567
ที่ปรึกษาฯ ดนัยณัฏฐ์ เข้าร่วมการประชุมคณะกรรมการนโยบายเครื่องดื่มแอลกอฮอล์แห่งชาติ ครั้งที่ 1/2567
ที่ปรึกษาฯ ดนัยณัฏฐ์ เข้าร่วมการประชุมคณะกรรมการนโยบายเครื่องดื่มแอลกอฮอล์แห่งชาติ ครั้งที่ 1/2567
วันที่ 19 กุมภาพันธ์ 2567 นายดนัยณัฏฐ์ โชคอํานวย ที่ปรึกษารัฐมนตรีว่าการกระทรวงอุตสาหกรรม ได้รับมอบหมาย จากนางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม เข้าร่วม การประชุมคณะกรรมการนโยบายเครื่องดื่มแอลกอฮอล์แห่งชาติ ครั้งที่ 1/2567 โดยมี นายสมศักดิ์ เทพสุทิน รองนายกรัฐมนตรี เป็นประธานการประชุม พร้อมด้วย นายแพทย์ชลน่าน ศรีแก้ว รัฐมนตรีว่ากระทรวงสาธารณสุข นายแพทย์ธงชัย กีรติหัตถยากร อธิบดีกรมควบคุมโรค และกรรมการจากหน่วยงานที่เกี่ยวข้องเข้าร่วมประชุม ณ ห้องประชุมชัยนาทนเรนทร สํานักงานปลัดกระทรวงสาธารณสุข
ที่ประชุมคณะกรรมการนโยบายเครื่องดื่มแอลกอฮอล์แห่งชาติ ได้ร่วมกันพิจารณา เรื่องการขยายเวลาจําหน่ายเครื่องดื่มแอลกอฮอล์ เพื่อสนับสนุนการกระตุ้น การท่องเที่ยวและเศรษฐกิจ โดยได้นําข้อเสนอจากที่ประชุมคณะกรรมการควบคุมเครื่องดื่มแอลกอฮอล์ เมื่อวันที่ 15 กุมภาพันธ์ 2567 มาประกอบการพิจารณา และเห็นว่า ปัจจุบันมีกฎหมายที่กําหนดเกี่ยวกับเวลาขายเครื่องดื่มแอลกอฮอล์สําหรับร้านอาหารทั่วไป ได้แก่ ประกาศคณะปฏิวัติ ฉบับที่ 253 และกฎกระทรวงที่ออกตามความในประกาศของคณะปฏิวัติดังกล่าว ประกาศสํานักนายกรัฐมนตรี เรื่อง กําหนดเวลาห้ามขายเครื่องดื่มแอลกอฮอล์ พ.ศ. 2558 ออกตามความในพระราชบัญญัติควบคุมเครื่องดื่มแอลกอฮอล์ พ.ศ. 2551และต้องคํานึงถึง พระราชบัญญัติสถานบริการ 2509 ซึ่งถ้าจะมีการเปลี่ยนแปลงเวลาขายเครื่องดื่มแอลกอฮอล์ต้องปรับแก้กฎหมายเหล่านี้และต้องคํานึงถึงเวลาเปิดปิด ตามกฎหมายว่าด้วยสถานบริการและการบังคับใช้กฎหมายดังกล่าว และ ข้อมูลในมิติเศรษฐกิจ สังคม และสุขภาพ ยังไม่มีข้อมูลทางสถิติที่ชัดเจน สมควรศึกษาข้อมูลแล้วนํามาเปรียบเทียบกับข้อมูลของจังหวัดนําร่อง เพื่อนํามากําหนดเวลาที่จะขยาย เพื่อความละเอียดรอบคอบ
รัฐบาลไทย-ข่าวทำเนียบรัฐบาล-รมว.ยุติธรรม เป็นประธานเปิดงาน “๑ ปี กับ กฎหมายต่อต้านทรมานและอุ้มหาย หนทางสู่ความยุติธรรม”
วันอังคารที่ 20 กุมภาพันธ์ 2567
20/02/2567
รมว.ยุติธรรม เป็นประธานเปิดงาน “๑ ปี กับ กฎหมายต่อต้านทรมานและอุ้มหาย หนทางสู่ความยุติธรรม”
รมว.ยุติธรรม เป็นประธานเปิดงาน “๑ ปี กับ กฎหมายต่อต้านทรมานและอุ้มหาย หนทางสู่ความยุติธรรม”
ในวันอังคารที่ ๒๐ กุมภาพันธ์ ๒๕๖๗ เวลา ๑๓.๓๐ น. พันตํารวจเอก ทวี สอดส่อง รัฐมนตรีว่าการกระทรวงยุติธรรม เป็นประธานเปิดงาน ๑ ปี กับ กฎหมายต่อต้านทรมานและอุ้มหาย หนทางสู่ความยุติธรรม (One year with Anti-Torture and Enforced Disappearance Law : A Journey to Justice) พร้อมทั้งเยี่ยมชมนิทรรศการการจําลองสถานการณ์ของหน่วยงานบังคับใช้กฎหมายที่มาจัดแสดงในงาน อาทิ การสาธิตยุทธวิธีการจับกุมผู้ต้องหา จากศูนย์สืบสวนสะกดรอยและการข่าว กรมสอบสวนคดีพิเศษ ช่องทางการรับบริการในการคุ้มครองพยาน และการสาธิตยุทธวิธีการคุ้มครองพยาน จากสํานักงานคุ้มครองพยาน กรมคุ้มครองสิทธิและเสรีภาพ พร้อมทั้งเยี่ยมชมบูทนิทรรศการจากกรมการปกครอง สํานักงานอัยการสูงสุด และสมาคมเพื่อการป้องกันการทรมาน (apt) โดยมี นายสมบูรณ์ ม่วงกล่ํา ที่ปรึกษารัฐมนตรีว่าการกระทรวงยุติธรรม นายยู่สิน จินตภากร ผู้ช่วยรัฐมนตรีประจํากระทรวงยุติธรรม นางสาวเอมอร เสียงใหญ่ อธิบดีกรมคุ้มครองสิทธิและเสรีภาพ ผู้บริหารระดับสูงกระทรวงยุติธรรม พร้อมด้วยคณะกรรมการป้องกันและปราบปรามการทรมานและการกระทําให้บุคคลสูญหาย เจ้าหน้าที่บังคับใช้กฎหมาย ผู้แทนหน่วยงานภาครัฐ ภาคประชาสังคม และเจ้าหน้าที่ที่เกี่ยวข้อง เข้าร่วม ณ ห้องประชุม ๑๐-๐๙ (ห้อง Auditorium) ชั้น ๑๐ กระทรวงยุติธรรม
โอกาสนี้ รมว.ยุติธรรม กล่าวใจความสําคัญตอนหนึ่งว่า “วันที่ ๒๒ กุมภาพันธ์ ๒๕๖๗ ที่จะถึงนี้เป็นวันครบรอบ ๑ ปี การบังคับใช้พระราชบัญญัติป้องกันและปราบปรามการทรมานและการกระทําให้บุคคลสูญหาย พ.ศ. ๒๕๖๕ ผมจึงขอเน้นย้ําหลักการสําคัญของพระราชบัญญัติฯ ฉบับนี้ คือ การห้ามเจ้าหน้าที่ของรัฐกระทําการทรมาน กระทําการที่โหดร้ายฯ และอุ้มหายในทุกกรณี สําหรับกระบวนการดําเนินคดีได้กําหนดให้ทุกหน่วยงานบันทึกภาพและเสียงอย่างต่อเนื่องในขณะจับกุมและควบคุมตัว อีกทั้งยังเปิดโอกาสให้หลายหน่วยงานดําเนินคดีได้ ไม่ว่าจะเป็นเจ้าหน้าที่ตํารวจ ฝ่ายปกครอง พนักงานอัยการ และพนักงานสอบสวนคดีพิเศษ เพื่อให้เกิดความโปร่งใสและเป็นธรรม”
รมว.ยุติธรรม ได้กล่าวอีกว่า “สําหรับการขับเคลื่อนงานของคณะกรรมการฯ ที่ผ่านมาได้มีการจัดตั้งคณะอนุกรรมการ จํานวน ๒ คณะ ได้แก่ ๑) คณะอนุกรรมการพัฒนากฎหมายเพื่อป้องกันและปราบปรามการทรมานและการกระทําให้บุคคลสูญหาย มีหน้าที่ในการจัดทํากฎ ระเบียบ แนวทางปฏิบัติ รวมทั้งกํากับติดตามและประเมินผล และ ๒) คณะอนุกรรมการช่วยเหลือเยียวยาผู้เสียหายจากการทรมานและการกระทําให้บุคคลสูญหาย มีหน้าที่ในการพิจารณาช่วยเหลือเยียวยาแก่ผู้เสียหายอย่างครอบคลุม ทั้งในรูปแบบที่เป็นเงินและการช่วยเหลือเยียวยาทางด้านจิตใจ”
ทั้งนี้ ภายในงานได้มีการเสวนาในหัวข้อ “ทิศทางและความท้าทายในการขับเคลื่อน พ.ร.บ.ป้องกันและปราบปรามการทรมานฯ โดยมีผู้ร่วมเสวนา ประกอบด้วย นางสาวเอมอร เสียงใหญ่ อธิบดีกรมคุ้มครองสิทธิและเสรีภาพ นายกุลธนิต มงคลสวัสดิ์ อธิบดีอัยการสํานักงานการสอบสวน นายสมชัย เลิศประสิทธิพันธ์ รองอธิบดีกรมการปกครอง และนายอังศุเกติ์ วิสุทธิ์วัฒนศักดิ์ ผู้อํานวยการกองกิจการอํานวยความยุติธรรม กรมสอบสวนคดีพิเศษ
รัฐบาลไทย-ข่าวทำเนียบรัฐบาล-“บ้านเขา เมืองเรา : Theirs and Ours” #นิทรรศการภาพถ่ายฝีพระหัตถ์ในสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
วันอังคารที่ 20 กุมภาพันธ์ 2567
“บ้านเขา เมืองเรา : Theirs and Ours” #นิทรรศการภาพถ่ายฝีพระหัตถ์ในสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
เปิดโอกาสให้ประชาชนทั่วไป #ได้มีโอกาสร่วมตามรอยเสด็จฯ และ #ชื่นชมพระอัจฉริยภาพด้านการถ่ายภาพ ของ กรมสมเด็จพระเทพฯ
จัดแสดงตั้งแต่วันนี้ - 25 กุมภาพันธ์ 2567 ณ ห้องนิทรรศการหลัก ชั้น 9 #หอศิลปวัฒนธรรมแห่งกรุงเทพมหานคร
ที่มา : เฟซบุ๊ก Bacc หอศิลปวัฒนธรรมแห่งกรุงเทพมหานคร / TNews
รัฐบาลไทย-ข่าวทำเนียบรัฐบาล-​นายกฯ มอบหมายหน่วยงานที่เกี่ยวข้องศึกษาการใช้คำนำหน้า เพื่อให้เกียรติและศักดิ์ศรีของคนทุกกลุ่ม ลดการบั่นทอนคุณค่าของเพศสภาพ  กำชับ พม. เร่งเสนอร่าง พรบ.รับรองทางเพศฯ
วันอังคารที่ 20 กุมภาพันธ์ 2567
20/02/2567
​นายกฯ มอบหมายหน่วยงานที่เกี่ยวข้องศึกษาการใช้คํานําหน้า เพื่อให้เกียรติและศักดิ์ศรีของคนทุกกลุ่ม ลดการบั่นทอนคุณค่าของเพศสภาพ  กําชับ พม. เร่งเสนอร่าง พรบ.รับรองทางเพศฯ
​นายกฯ มอบหมายหน่วยงานที่เกี่ยวข้องศึกษาการใช้คํานําหน้า เพื่อให้เกียรติและศักดิ์ศรีของคนทุกกลุ่ม ลดการบั่นทอนคุณค่าของเพศสภาพ  กําชับ พม. เร่งเสนอร่าง พรบ.รับรองทางเพศฯ
วันนี้ (20 กุมภาพันธ์ 2567) เวลา 12.00 น. ณ ตึกบัญชาการ 1 ทําเนียบรัฐบาล นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง กล่าวภายหลังการประชุมคณะรัฐมนตรีว่า ได้ขอความร่วมมือให้หน่วยงานที่เกี่ยวข้องศึกษารายละเอียดในการใช้ถ้อยคําเพื่อส่งเสริมอัตลักษณ์ ความเท่าเทียม และความหลากหลายทางเพศ รวมไปถึงการเรียกชื่อตําแหน่งต่าง ๆ เพื่อให้เกรียติและศักดิ์ศรีของคนทุกกลุ่ม โดยไม่เป็นการลดทอนคุณค่าของเพศสภาพ และเศรษฐานะ
นายกฯ กล่าวย้ําว่า เรื่องที่กล่าวเป็นเรื่องที่สําคัญ เราอยู่ในสังคมที่หลากหลาย เรื่องคําพูดในการด้อยค่า เป็นเรื่องที่ไม่อยากให้เกิดขึ้นในสังคมไทย โดยขอให้ทางวิปรัฐบาลศึกษาเพิ่มเติม และพูดคุยเกี่ยวกับ ร่างฯ พระราชบัญญัติการรับรองเพศฯ ที่จะเสนอต่อรัฐสภาฯ โดยขอให้กระทรวงพัฒนาสังคมและความมั่นคงของมนุษย์ เร่งเสนอร่างกฎหมายของกระทรวงต่อ ครม. และเสนอต่อ รัฐสภาฯ ต่อไป
รัฐบาลไทย-ข่าวทำเนียบรัฐบาล-​นายก ฯ เผย การประชุม ครม.สัญจร ครั้งต่อไป จัดขึ้นวันที่ 18 – 19 มีนาคม 2567 ณ จังหวัดพะเยา
วันอังคารที่ 20 กุมภาพันธ์ 2567
20/02/2567
​นายก ฯ เผย การประชุม ครม.สัญจร ครั้งต่อไป จัดขึ้นวันที่ 18 – 19 มีนาคม 2567 ณ จังหวัดพะเยา
​นายก ฯ เผย การประชุม ครม.สัญจร ครั้งต่อไป จัดขึ้นวันที่ 18 – 19 มีนาคม 2567 ณ จังหวัดพะเยา
วันนี้ (20 กุมภาพันธ์ 2567) เวลา 12.00 น. ณ ตึกบัญชาการ 1 ทําเนียบรัฐบาล นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง กล่าวภายหลังการประชุมคณะรัฐมนตรีว่า ครม. มีมติให้มีการประชุม ครม.สัญจร วันที่ 18 – 19 เดือนมีนาคม 2567 ณ จังหวัดพะเยา
รัฐบาลไทย-ข่าวทำเนียบรัฐบาล-รัฐทุ่มงบฯ ดูแลทัวริสต์ต่างชาติ อุบัติเหตุ-เสียชีวิต คุ้มครองสูงสุด 1 ล้านบาท
วันอังคารที่ 20 กุมภาพันธ์ 2567
รัฐทุ่มงบฯ ดูแลทัวริสต์ต่างชาติ อุบัติเหตุ-เสียชีวิต คุ้มครองสูงสุด 1 ล้านบาท
.....
รัฐทุ่มงบฯ ดูแลทัวริสต์ต่างชาติ อุบัติเหตุ-เสียชีวิต คุ้มครองสูงสุด 1 ล้านบาท
.
กระทรวงท่องเที่ยวและกีฬา (กก.) ผนึกกระทรวงสาธารณสุข ประกาศจุดยืน “เมืองไทยปลอดภัย” พร้อมมอบประสบการณ์ที่ดีในการดูแลนักท่องเที่ยวตลอดการเดินทาง ผ่านโครงการ “ช่วยเหลือเยียวยานักท่องเที่ยวชาวต่างชาติที่บาดเจ็บและเสียชีวิต” โดยโครงการนี้จะช่วยเหลือเยียวยานักท่องเที่ยวฯ ที่ประสบเหตุในประเทศไทย ระหว่างวันที่ 1 ม.ค. - 31 ส.ค. 2567 ทั้งในกรณีเกิดอุบัติเหตุ อาชญากรรม และภัยด้านอื่นๆ
.
เงื่อนไขการได้รับค่าชดเชยจากโครงการฯ มีอะไรบ้าง?
-เหตุดังกล่าวต้องไม่ได้เกิดจากความประมาท เจตนากระทําผิดกฎหมาย หรือมีพฤติการณ์ที่เสี่ยงให้เกิดเหตุนั้นของนักท่องเที่ยว
-ผู้ยื่นคําขอต้องถือ Passport ประเภทนักท่องเที่ยว ไม่ใช่เพื่อประกอบอาชีพหรือหารายได้ โดยสามารถยื่นคําขอได้ที่ กก. สํานักงานการท่องเที่ยวและกีฬาจังหวัดทั่วประเทศ ศูนย์ช่วยเหลือนักท่องเที่ยว ณ ท่าอากาศยานสุวรรณภูมิ และท่าอากาศยานดอนเมือง ตลอดจนทางไปรษณีย์และอีเมล์ที่กําหนด
นทท. ต่างชาติ จะได้รับค่าชดเชยเท่าใด?
-กรณีเสียชีวิต ไม่เกิน 1 ล้านบาท
-กรณีสูญเสียอวัยวะถาวร สูญเสียดวงตา ทุพพลภาพถาวร เหมาจ่าย 300,000 บาท
-ค่ารักษาพยาบาล จ่ายตามจริง ไม่เกิน 500,000 บาท
.
นอกจากนี้ กก. ได้จัดทําระบบ Thailand Traveller Safety (TTS) เพื่ออํานวยความสะดวกสําหรับผู้เดินทางชาวต่างชาติ ให้สามารถลงทะเบียนออนไลน์ก่อนการเดินทางเข้าประเทศไทย ซึ่งระบบ TTS จะช่วยคัดกรองนักท่องเที่ยวที่มีสิทธิขอรับการช่วยเหลือเยียวยาได้ในเบื้องต้น
.
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ครม. มีมติเห็นชอบ ในหลักการโครงการผลิตแพทย์ฯ และอนุมัติรายการผูกพันข้ามปีงบประมาณที่มีวงเงินตั้งแต่ 1,000 ล้านบาทขึ้นไป สำหรับโครงการผลิตแพทย์ฯ จำนวนทั้งสิ้น 37,234.48 ล้านบาท
วันอังคารที่ 20 กุมภาพันธ์ 2567
20/02/2567
ครม. มีมติเห็นชอบ ในหลักการโครงการผลิตแพทย์ฯ และอนุมัติรายการผูกพันข้ามปีงบประมาณที่มีวงเงินตั้งแต่ 1,000 ล้านบาทขึ้นไป สําหรับโครงการผลิตแพทย์ฯ จํานวนทั้งสิ้น 37,234.48 ล้านบาท
ครม. มีมติเห็นชอบ ในหลักการโครงการผลิตแพทย์ฯ และอนุมัติรายการผูกพันข้ามปีงบประมาณที่มีวงเงินตั้งแต่ 1,000 ล้านบาทขึ้นไป สําหรับโครงการผลิตแพทย์ฯ จํานวนทั้งสิ้น 37,234.48 ล้านบาท
วันที่ 20 กุมภาพันธ์ 2567 นายชัย วัชรงค์ โฆษกประจําสํานักนายกรัฐมนตรี เปิดเผยว่า ที่ประชุม ครม. (20 กุมภาพันธ์ 2567) มีมติเห็นชอบในหลักการโครงการผลิตแพทย์และทีมนวัตกรรมสุขภาพเพื่อเวชศาสตร์ครอบครัวตอบสนองต่อระบบสุขภาพปฐมภูมิทั่วไทย และอนุมัติรายการผูกพันข้ามปีงบประมาณที่มีวงเงินตั้งแต่ 1,000 ล้านบาทขึ้นไป สําหรับโครงการผลิตแพทย์ฯ จํานวนทั้งสิ้น 37,234.48 ล้านบาท ตามที่กระทรวงสาธารณสุข (สธ.) เสนอ
โฆษกประจําสํานักนายกรัฐมนตรี กล่าวว่า โครงการผลิตแพทย์ฯ เป็นโครงการที่มุ่งเน้นการพัฒนาระบบบริการปฐมภูมิ (Primary care service) ซึ่งเป็นระบบบริการสุขภาพด่านแรกของระบบบริการสาธารณสุขเพื่อดูแลสุขภาพของประชาชนในท้องถิ่นที่จะช่วยให้ประชาชนสามารถเข้าถึงบริการสุขภาพได้อย่างทั่วถึง ประกอบด้วยแพทย์เวชศาสตร์ครอบครัว และสหวิชาชีพ รวม 9 สาขาวิชาชีพ ได้แก่ แพทย์เวชศาสตร์ พยาบาล นักวิชาการสาธารณ์สุข ผู้ช่วยพยาบาล ผู้ช่วยสาธารณสุข ทันตแพทย์ เภสัชกร นักฉุกเฉินการแพทย์ และแพทย์แผนไทย
โดยโครงการผลิตแพทย์ฯ มีวัตถุประสงค์เพื่อผลิตบุคลากรทางการแพทย์ การพยาบาล และการสาธารณสุข และกระจายโอกาสทางการศึกษาไปสู่ประชาชนในส่วนภูมิภาค ครอบคลุมระยะเวลา 10 ปี ระหว่างปีการศึกษา 2568 – 2577 ซึ่งเมื่อครบระยะเวลาโครงการจะสามารถผลิตบุคลากรทางการแพทย์ได้ 62,000 คน โดยกรอบวงเงินงบประมาณที่ใช้ในโครงการผลิตแพทย์ฯ มีจํานวนทั้งสิ้น 37,234.48 ล้านบาท โดยใช้จ่ายจากงบประมาณรายจ่ายประจําปี ตั้งแต่ปีงบประมาณ 2568-2583 (รวม 16 ปี) และคาดว่า (1) บุคลากรทางการแพทย์ การพยาบาล และการสาธารณสุขสามารถพัฒนาระบบสุขภาพปฐมภูมิของประเทศตามแนวคิดเวชศาสตร์ครอบครัว (2) บุคลากรของสถาบันพระบรมราชชนกและหน่วยงานเครือข่ายใน สธ. ได้รับการพัฒนาให้มีสมรรถนะตอบสนองความต้องการการผลิตบุคลากรตามแนวคิดเวชศาสตร์ครอบครัว และ (3) กระจายโอกาสทางการศึกษาทางการแพทย์ การพยาบาล และการสาธารณสุขไปสู่ประชาชนในส่วนภูมิภาค
รัฐบาลไทย-ข่าวทำเนียบรัฐบาล-นายกฯ เผย ครม. รับทราบข้อเสนอแนะเพื่อป้องกันการทุจริตในโครงการ ดิจิทัลวอลเล็ต  มอบหมายให้คณะกรรมการนโยบายฯ รับไปพิจารณา เพื่อให้ได้ข้อยุติ
วันอังคารที่ 20 กุมภาพันธ์ 2567
20/02/2567
นายกฯ เผย ครม. รับทราบข้อเสนอแนะเพื่อป้องกันการทุจริตในโครงการ ดิจิทัลวอลเล็ต  มอบหมายให้คณะกรรมการนโยบายฯ รับไปพิจารณา เพื่อให้ได้ข้อยุติ
นายกฯ เผย ครม. รับทราบข้อเสนอแนะเพื่อป้องกันการทุจริตในโครงการ ดิจิทัลวอลเล็ต  มอบหมายให้คณะกรรมการนโยบายฯ รับไปพิจารณา เพื่อให้ได้ข้อยุติ
วันนี้ (20 กุมภาพันธ์ 2567) เวลา 12.00 น. ณ ตึกบัญชาการ 1 ทําเนียบรัฐบาล นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง กล่าวภายหลังการประชุมคณะรัฐมนตรีว่า ครม. รับทราบข้อเสนอแนะเพื่อป้องกันการทุจริตในโครงการ ดิจิทัลวอลเล็ต ตามที่ คณะกรรมการป้องกันและปราบปรามการทุจริตแห่งชาติเสนอ โดยได้มอบหมายให้คณะกรรมการนโยบายฯ รับไปพิจารณา เพื่อให้ได้ข้อยุติเพื่อนําเสนอต่อ ครม. ภายในระยะเวลา 30 วัน
รัฐบาลไทย-ข่าวทำเนียบรัฐบาล-รัดเกล้า" เผย​ ครม.​ รับทราบ​ มติการประชุมคณะกรรมการนโยบายปาล์มน้ำมันแห่งชาติ ครั้งที่ 2/2566 ซึ่งที่ประชุมคณะรัฐมนตรี
วันอังคารที่ 20 กุมภาพันธ์ 2567
20/02/2567
รัดเกล้า" เผย​ ครม.​ รับทราบ​ มติการประชุมคณะกรรมการนโยบายปาล์มน้ํามันแห่งชาติ ครั้งที่ 2/2566 ซึ่งที่ประชุมคณะรัฐมนตรี
รัดเกล้า" เผย​ ครม.​ รับทราบ​ มติการประชุมคณะกรรมการนโยบายปาล์มน้ํามันแห่งชาติ ครั้งที่ 2/2566 ซึ่งที่ประชุมคณะรัฐมนตรี
วันนี้ (20 กุมภาพันธ์ 2567) นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี เปิดเผยมติการประชุมคณะกรรมการนโยบายปาล์มน้ํามันแห่งชาติ ครั้งที่ 2/2566 ซึ่งที่ประชุมคณะรัฐมนตรี (20 กุมภาพันธ์ 2567) มีมติรับทราบแล้ว
รองโฆษกประจําสํานักนายกรัฐมนตรี กล่าวว่า คณะกรรมการนโยบายปาล์มน้ํามันแห่งชาติ (กนป.) ได้ประชุม กนป. ครั้งที่ 2/2566 เมื่อวันที่ 27 พฤศจิกายน 2566 โดยมีนายภูมิธรรม เวชยชัย รองนายกรัฐมนตรี เป็นประธาน สาระสําคัญดังนี้
1.	กนป. มีมติมอบหมายกระทรวงพาณิชย์ (พณ.) (กรมการค้าภายใน) พิจารณาทบทวนรายละเอียดโครงการบริหารจัดการสมดุลน้ํามันปาล์ม ปี 2566-2567 ให้เป็นไปตามกฎหมาย ระเบียบ และมติคณะรัฐมนตรีเมื่อวันที่ 21 พฤศจิกายน 2566
2.	เห็นชอบการกําหนดมาตรการเกี่ยวกับการรับซื้อผลปาล์มน้ํามัน และมอบ พณ. (กรมการค้าภายใน) นํามาตรการเกี่ยวกับการรับซื้อผลปาล์มน้ํามันเสนอคณะกรรมการกลางว่าด้วยราคินค้าและบริการ
3.	 เห็นชอบการปรับปรุงองค์ประกอบในคณะอนุกรรมการบริหารจัดการสมดุลน้ํามันปาล์ม ในส่วนผู้แทนเกษตรกร จากเดิม ประธานคณะกรรมการด้านปาล์มน้ํามันและพืชพลังงาน สภาเกษตรกรแห่งชาติ เป็น ผู้แทนสภาเกษตรกรแห่งชาติ (ด้านปาล์มน้ํามัน)
4.	เห็นควรชะลอการพิจารณาการเข้าร่วมเป็นสมาชิกสภามนตรีประเทศผู้ผลิตน้ํามันปาล์ม (Council of Palm Producing Countries: CPOPC) ของไทย และมอบหมายฝ่ายเลขานุการ กนป. หารือร่วมกับหน่วยงานที่เกี่ยวข้องให้ได้ข้อสรุปก่อนที่จะนํามาเสนอ กนป. พิจารณาต่อไป พร้อมทั้งให้แจ้งกระทรวงการต่างประเทสดําเนินการในส่วนที่เกี่ยวข้องต่อไป เพื่อให้เกิดความรอบคอบในการพิจารณาและครอบคลุมในทุกมิติ
5.	มอบหมายสํานักงานเศรษฐกิจอุตสาหกรรม เพิ่มขีดความสามารถในการแข่งขันอุตสาหกรรมน้ํามันปาล์มน้ํามันและน้ํามันปาล์มทั้งระบบ รับข้อสังเกตจากที่ประชุมและเร่งรัดการดําเนินโครงการวิจัย “สมการโครงสร้างราคาผลปาล์มและน้ํามันปาล์ม” ที่สถาบันเทคโนโลยีพระจอมเกล้าเจ้าคุณทหารลาดกระบัง เป็นผู้ดําเนินการ ให้แล้วเสร็จภายในกรอบระยะเวลาดําเนินโครงการ (เดือนตุลาคม 2566-มีนาคม 2567) และนํามาเสนอ กนป. พิจารณาต่อไป
ทั้งนี้ เพื่อพัฒนาคุณภาพผลปาล์มและน้ํามันปาล์ม ซึ่งจะส่งผลให้มีปริมาณน้ํามันปาล์มดิบทั้งระบบเพิ่มขึ้น ช่วยลดต้นทุนการผลิต เพิ่มรายได้ให้กับเกษตรกรและเพิ่มประสิทธิภาพการผลิตของอุตสาหกรรมปาล์มน้ํามันและน้ํามันปาล์มทั้งระบบ ซึ่งจะช่วยเพิ่มขีดความสามารถในการแข่งขันและยกระดับอุตสาหกรรมปาล์มน้ํามันและน้ํามันปาล์มของไทยได้อย่างยั่งยืน อีกทั้งจะทําให้มีเกณฑ์โครงสร้างราคาที่สะท้อนต้นทุนที่แท้จริงและสอดคล้องกับสถานการณ์อุปสงค์อุปทานในแต่ละช่วงเวลา
รัฐบาลไทย-ข่าวทำเนียบรัฐบาล-นายกฯ ขอความร่วมมือทุกภาคส่วนหามาตรการรักษาความสะอาดพื้นที่สาธารณะ เพื่อให้บ้านเมืองสะอาดและสวยงาม รวมถึงลดปัญหาการเกิดน้ำท่วม เนื่องในปีมหามงคล
วันอังคารที่ 20 กุมภาพันธ์ 2567
20/02/2567
นายกฯ ขอความร่วมมือทุกภาคส่วนหามาตรการรักษาความสะอาดพื้นที่สาธารณะ เพื่อให้บ้านเมืองสะอาดและสวยงาม รวมถึงลดปัญหาการเกิดน้ําท่วม เนื่องในปีมหามงคล
​นายกฯ ขอความร่วมมือทุกภาคส่วนหามาตรการรักษาความสะอาดพื้นที่สาธารณะ เพื่อให้บ้านเมืองสะอาดและสวยงาม รวมถึงลดปัญหาการเกิดน้ําท่วม เนื่องในปีมหามงคล
วันนี้ (20 กุมภาพันธ์ 2567) เวลา 12.00 น. ณ ตึกบัญชาการ 1 ทําเนียบรัฐบาล นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง กล่าวภายหลังการประชุมคณะรัฐมนตรีว่า ในการประชุม ครม. วันนี้ ได้มีการพูดคุยกับคณะรัฐมนตรี เนื่องด้วยในปี 2567 เป็นปีมหามงคล อยากขอความร่วมมือให้ทางกรมราชทัณฑ์ ผ่านกระทรวงยุติธรรม หน่วยงานความมั่นคง กองทัพ และผู้ว่าราชการจังหวัด หามาตรการในการรักษาความสะอาดพื้นที่สาธารณะ เช่น ถนนทางเท้า สวนสาธารณะ ท่อระบายน้ํา แหล่งน้ํา เพื่อให้บ้านเมืองมีความสะอาดและสวยงาม รวมถึงลดปัญหาการเกิดน้ําท่วม
รัฐบาลไทย-ข่าวทำเนียบรัฐบาล-ครม.รับทราบการจัดประชุมคณะรัฐมนตรีอย่างเป็นทางการนอกสถานที่ ครั้งที่ 2/2567
วันอังคารที่ 20 กุมภาพันธ์ 2567
20/02/2567
ครม.รับทราบการจัดประชุมคณะรัฐมนตรีอย่างเป็นทางการนอกสถานที่ ครั้งที่ 2/2567
ครม.รับทราบการจัดประชุมคณะรัฐมนตรีอย่างเป็นทางการนอกสถานที่ ครั้งที่ 2/2567
วันนี้ (20 ก.พ. 67) นางสาวเกณิกา อุ่นจิตร์ รองโฆษกประจําสํานักนายกรัฐมนตรี เปิดเผยว่า ที่ประชุมคณะรัฐมนตรี (20 กุมภาพันธ์ 2567) รับทราบตามที่สํานักเลขาธิการนายกรัฐมนตรีรายงานการจัดประชุมคณะรัฐมนตรีอย่างเป็นทางการนอกสถานที่ ครั้งที่ 2/2567 ณ จังหวัดพะเยา และติดตามการตรวจราชการกลุ่มจังหวัดภาคเหนือตอนบน 2 (จังหวัดเชียงราย น่าน พะเยา และแพร่) ระหว่างวันที่ 18-19 มีนาคม 2567 มีประเด็นการตรวจราชการสําคัญ ประกอบด้วย (1) การพัฒนาศักยภาพการค้าการลงทุน (2) การส่งเสริมการท่องเที่ยวเชิงสร้างสรรค์ (3) การพัฒนาศักยภาพการค้า การลงทุน เพื่อสร้างมูลค่าเพิ่ม (4) การยกระดับคุณภาพชีวิต เสริมสร้างความมั่นคง และ (5) การอนุรักษ์ฟื้นฟู และพัฒนาทรัพยากรธรรมชาติและสิ่งแวดล้อม โดยมีบัญชามอบหมายภารกิจ ดังนี้
1.การลงพื้นที่เพื่อติดตามการดําเนินงานตามนโยบายและปัญหาความเดือดร้อนของประชาชนในพื้นที่ มอบหมายคณะรัฐมนตรีลงพื้นที่กลุ่มจังหวัดภาคเหนือตอนบน 2 เพื่อติดตามการดําเนินงานตามนโยบายและปัญหาความเดือดร้อนของประชาชนในพื้นที่ และให้สํานักงานสภาพัฒนาการเศรษฐกิจและสังคมแห่งชาติ รวบรวมข้อมูลการลงพื้นที่ของคณะรัฐมนตรี
2.การประชุมบูรณาการการพัฒนากลุ่มจังหวัดภาคเหนือตอนบน 2 มอบหมายรองนายกรัฐมนตรี (นายอนุทิน ชาญวีรกูล) เป็นประธานการประชุมบูรณาการการพัฒนากลุ่มจังหวัดภาคเหนือตอนบน 2 ร่วมกับส่วนราชการและหน่วยงานที่เกี่ยวข้อง เพื่อเสนอประเด็นและวาระการพัฒนากลุ่มจังหวัดต่อที่ประชุมคณะรัฐมนตรี ให้ สํานักงานสภาพัฒนาการเศรษฐกิจและสังคมแห่งชาติ สํานักเลขาธิการคณะรัฐมนตรี สํานักงบประมาณและกระทรวงมหาดไทย เป็นฝ่ายเลขานุการ
3.การจัดประชุมคณะรัฐมนตรีและวาระการประชุมคณะรัฐมนตรี ให้สํานักเลขาธิการคณะรัฐมนตรีเตรียมสถานที่จัดประชุมคณะรัฐมนตรี ดําเนินการจัดประชุม ตลอดจนรวบรวม กลั่นกรองข้อเสนอโครงการ/แผนงานสําหรับวาระกลุ่มจังหวัดภาคเหนือตอนบน 2 ที่จะนําเสนอในการประชุมคณะรัฐมนตรี
4.การตรวจราชการของนายกรัฐมนตรี ให้สํานักเลขาธิการนายกรัฐมนตรี และกระทรวงมหาดไทย จัดกําหนดการตรวจราชการในภาพรวมของนายกรัฐมนตรี ระหว่างวันที่ 18-19 มีนาคม 2567
5.การอํานวยความสะดวก ให้สํานักเลขาธิการนายกรัฐมนตรีประสานจังหวัดและหน่วยงานที่เกี่ยวข้องเตรียมการและอํานวยความสะดวกด้านที่พักของนายกรัฐมนตรีและคณะรัฐมนตรี การเดินทาง และกําหนดการในภาพรวมของนายกรัฐมนตรี
6.การรับฟังปัญหาความเดือดร้อนของประชาชน ให้สํานักงานปลัดสํานักนายกรัฐมนตรีประสานกับศูนย์ดํารงธรรม กระทรวงมหาดไทยในการดูแลการรับเรื่องร้องเรียนและปัญหาความเดือนร้อนของประชาชน
7.การประชาสัมพันธ์ ให้กรมประชาสัมพันธ์ สํานักโฆษก และโฆษกกระทรวงดําเนินการประชาสัมพันธ์ และสร้างการรับรู้แก่ประชาชน
8.การรักษาความปลอดภัย ให้กองทัพภาคที่ 1 กระทรวงกลาโหม และสํานักงานตํารวจแห่งชาติ เป็นหน่วยงานหลักในการวางแผนและรักษาความปลอดภัยร่วมกับหน่วยงานที่เกี่ยวข้อง
รัฐบาลไทย-ข่าวทำเนียบรัฐบาล-​นายกฯ กำชับ ครม. ลงพื้นที่ขอให้ปรับลดจำนวนคณะติดตามให้เท่าที่จำเป็น เพื่อความคล่องตัว และไม่ส่งผลกระทบด้านจราจรและประชาชนในพื้นที่
วันอังคารที่ 20 กุมภาพันธ์ 2567
20/02/2567
​นายกฯ กําชับ ครม. ลงพื้นที่ขอให้ปรับลดจํานวนคณะติดตามให้เท่าที่จําเป็น เพื่อความคล่องตัว และไม่ส่งผลกระทบด้านจราจรและประชาชนในพื้นที่
​นายกฯ กําชับ ครม. ลงพื้นที่ขอให้ปรับลดจํานวนคณะติดตามให้เท่าที่จําเป็น เพื่อความคล่องตัว และไม่ส่งผลกระทบด้านจราจรและประชาชนในพื้นที่
วันนี้ (20 กุมภาพันธ์ 2567) ก่อนการประชุมคณะรัฐมนตรี นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง แจ้งนโยบายและข้อสังการต่อที่ประชุมคณะรัฐมนตรี โดยนายชัย วัชรงค์ โฆษกประจําสํานักนายกรัฐมนตรี เปิดเผยว่า
นายกฯ ได้กําชับอีกครั้งในที่ประชุม ครม. วันนี้ว่า ในการลงพื้นที่ตรวจราชการ ขอให้ ครม. ปรับลดจํานวนคณะติดตามลงอีก ให้เหลือเท่าที่จําเป็นเท่านั้น เพื่อให้มีความคล่องตัว และไม่ส่งผลกระทบด้านจราจรและประชาชนในพื้นที่ ตามที่ นายกฯ ได้เคยสั่งการเมื่อวันที่ 13 กันยายน และ 26 กันยายน 2566 ให้ปรับลดจํานวนคนและรถนําขบวนให้เหมาะสมเท่าที่จําเป็น
นายกฯ ยังได้ขอความร่วมมือไปยังหน่วยงานราชการทุกหน่วยงานที่เกี่ยวข้อง หามาตรการในการรักษาความสะอาดในพื้นที่สาธารณะต่างๆ รวมทั้งสั่งการผ่านรัฐมนตรีว่าการกระทรวงยุติธรรม ให้นํานักโทษชั้นดีมาทํากิจกรรมเพื่อประโยชน์สาธารณะ ในการขุดลอกคูคลองที่ตื้นเขิน ท่อน้ําที่ตัน เพื่อรองรับฤดูฝนที่กําลังจะมา โดยขอให้ร่วมมือกับหน่วยงานความมั่นคง และผู้ว่าราชการจังหวัด ให้เกิดการบูรณาการ ให้บ้านเมืองมีความสวยงาม
เนื่องด้วยรัฐบาลมีนโยบายส่งเสริมอัตลักษณ์ ความเท่าเทียม และความหลากหลายทางเพศ ทั้งการผลักดันร่างพรบ. สมรสเท่าเทียม พรบ. การรับรองเพศ คํานําหน้านามฯ นายกฯ จึงได้ขอความร่วมมือไปยังหน่วยงานทุกหน่วยงาน ในการศึกษา และมีความละเอียดอ่อนในการเลือกใช้ถ้อยคํา ที่ระบุถึงอัตลักษณ์ทางเพศ คํานึงถึงความเป็นกลาง เพื่อเป็นการให้เกียรติ และศักดิ์ศรีกับคนทุกกลุ่ม
รัฐบาลไทย-ข่าวทำเนียบรัฐบาล-กรมทางหลวงชนบท สร้างถนนผังเมืองรวมเมืองสมุทรปราการ คืบหน้ากว่า 65% เพิ่มศักยภาพทางเศรษฐกิจภาคการขนส่งสู่สนามบินสุวรรณภูมิ ยกระดับการเดินทางระหว่างกรุงเทพฯ - สมุทรปราการ
วันอังคารที่ 20 กุมภาพันธ์ 2567
กรมทางหลวงชนบท สร้างถนนผังเมืองรวมเมืองสมุทรปราการ คืบหน้ากว่า 65% เพิ่มศักยภาพทางเศรษฐกิจภาคการขนส่งสู่สนามบินสุวรรณภูมิ ยกระดับการเดินทางระหว่างกรุงเทพฯ - สมุทรปราการ
...
กรมทางหลวงชนบท (ทช.) กระทรวงคมนาคม รายงานโครงการก่อสร้างถนนสาย ข1 ผังเมืองรวมเมืองสมุทรปราการ จังหวัดสมุทรปราการ มีความคืบหน้ากว่าร้อยละ 65 ขณะนี้อยู่ระหว่างดําเนินการชั้นงานทรายถมคันทาง งานปูทางเดินเท้า และได้ก่อสร้างงานผิวจราจรแล้วเสร็จประมาณ 1 กิโลเมตร คาดว่าจะก่อสร้างแล้วเสร็จประมาณเดือนกรกฎาคม 2567 เพื่อเพิ่มศักยภาพทางเศรษฐกิจภาคการขนส่งสินค้าสู่ท่าอากาศยานนานาชาติสุวรรณภูมิ ส่งเสริมและยกระดับประตูการค้าการท่องเที่ยวให้มีความสมบูรณ์ รองรับการพัฒนาเมืองในอนาคต ช่วยให้การคมนาคมระหว่างจังหวัดสมุทรปราการและกรุงเทพมหานครมีประสิทธิภาพ ประชาชนได้รับความสะดวกรวดเร็วปลอดภัยมากยิ่งขึ้น
ทั้งนี้ เนื่องจากจังหวัดสมุทรปราการมีพื้นที่ตั้งอยู่ใกล้กรุงเทพมหานคร จึงได้รับอิทธิพลการขยายตัวทางเศรษฐกิจของชุมชนเมืองให้เป็นพื้นที่รองรับธุรกิจการค้า นิคมอุตสาหกรรม และมีที่อยู่อาศัยเป็นจํานวนมาก จึงจําเป็นต้องได้รับการพัฒนาระบบโครงข่ายคมนาคมขนส่งเพื่อให้สามารถรองรับปริมาณการจราจรที่เพิ่มขึ้นอย่างต่อเนื่อง ทช. จึงได้ดําเนินการก่อสร้างถนนสายดังกล่าว เพื่อเชื่อมโยงระหว่างอําเภอบางพลี จังหวัดสมุทรปราการ กับเขตประเวศ กรุงเทพมหานคร (ระหว่าง ทล.3256 ถนนกิ่งแก้วกับถนนวงแหวนรอบนอกตะวันออก) มีจุดเริ่มต้น กม. ที่ 0+000 เชื่อมจาก ทล.3256 (ถนนกิ่งแก้ว) ประมาณ กม. ที่ 17+090 ด้านซ้ายทางไปทางทิศตะวันตกตามแนวถนนคอนกรีตเดิม (ถนนทางหลวงชนบทสาย สป.4008 หรือซอยกิ่งแก้ว 25/1) ตัดผ่านคลองชวดลากข้าวและคลองสิงห์โต มีจุดสิ้นสุดโครงการที่ กม. 1+925 บรรจบกับถนนคอนกรีตเสริมเหล็กของเขตประเวศ กรุงเทพมหานคร ระยะทาง 1.925 กิโลเมตร โดยก่อสร้างถนนจากเดิม 2 ช่องจราจร เป็นถนน 4 ช่องจราจร กว้างช่องละ 3.25 เมตร มีทางเท้า โดยช่วง กม. ที่ 0+000 - 0+100 ก่อสร้างเป็นผิวจราจรคอนกรีตเสริมเหล็กเชื่อมกับ ทล.3256 (ถนนกิ่งแก้ว) และช่วง กม. ที่ 0+100 - 1+925 ก่อสร้างเป็นผิวจราจรแอสฟัลท์ติกคอนกรีต พร้อมขยายสะพานคอนกรีตเสริมเหล็ก 2 แห่ง ก่อสร้างระบบระบายน้ํา ระบบไฟฟ้าแสงสว่าง และสิ่งอํานวยความปลอดภัยตลอดสายทาง ใช้งบประมาณ 157.850 ล้านบาท
รัฐบาลไทย-ข่าวทำเนียบรัฐบาล-โฆษกรัฐบาลเผยตัวเลขภาวะเศรษฐกิจ สศช. กค. ชี้ขยายตัวต่ำมาก ทุกหน่วยงานควรทำหน้าที่เพื่อประเทศชาติ
วันอังคารที่ 20 กุมภาพันธ์ 2567
20/02/2567
โฆษกรัฐบาลเผยตัวเลขภาวะเศรษฐกิจ สศช. กค. ชี้ขยายตัวต่ํามาก ทุกหน่วยงานควรทําหน้าที่เพื่อประเทศชาติ
ย้ํารัฐบาลดึงตัวเลขนักท่องเที่ยวได้สําเร็จ แต่ภาวะเศรษฐกิจยังไม่ฟื้น ยืนยันรัฐบาลจะทําตามนโยบายที่เชื่อว่ากระตุ้นเศรษฐกิจได้เหมาะสม ภายใต้กฎระเบียบที่ถูกต้อง
วันนี้ (20 กุมภาพันธ์ 2567) นายชัย วัชรงค์ โฆษกประจําสํานักนายกรัฐมนตรี เปิดเผยถึงตัวเลขการรายงานภาวะเศรษฐกิจจากรายงานของสํานักงานสภาพัฒนาการเศรษฐกิจและสังคมแห่งชาติ (สศช.) ซึ่งพบว่า เศรษฐกิจไทยไตรมาสที่ 4 ของปี 2566 ขยายตัวแค่ 1.7% (https://www.nesdc.go.th/ewt_dl_link.php?nid=14743&filename=QGDP_report)
แม้ตัวเลขการท่องเที่ยวจะสูงขึ้น โดยไตรมาสที่ 4 ของปี 2566 มีนักท่องเที่ยวต่างประเทศที่เดินทาง เข้ามาท่องเที่ยวในประเทศไทยมีจํานวน 8.095 ล้านคน เพิ่มขึ้น 49.1% ส่งผลให้มูลค่าบริการรับด้านการท่องเที่ยวในไตรมาสนี้อยู่ที่ 2.77 แสนล้านบาท ขยายตัว 34.8% เมื่อเทียบกับการขยายตัว 76.8% ในไตรมาสก่อนหน้า
อย่างไรก็ดี โฆษกประจําสํานักนายกรัฐมนตรีระบุว่า เมื่อทุกฝ่ายเห็นตัวเลขประเมินภาวะเศรษฐกิจของทั้ง สศช. และ กระทรวงการคลังที่สอดคล้องกันเช่นนี้แล้ว เวลานี้ จึงเป็นเวลาที่ทุกหน่วยงานควรประเมิน พิจารณาการทํางานของตนเอง ว่าต้องปรับแก้ส่วนใดเพื่อให้เกิดผลดีสูงสุดของประเทศชาติ และประชาชน
รัฐบาลพร้อมดําเนินมาตรการกระตุ้นเศรษฐกิจที่เชื่อว่าจะได้ประโยชน์สูงสุดแก่ประชาชน ภายใต้อํานาจ และกฎระเบียบทางกฎหมาย โดยพร้อมจะรับฟังความเห็นจากทุกหน่วยงานที่เกี่ยวข้องตามที่ได้กระทํามาโดยตลอด
“ตัวเลขทางเศรษฐกิจที่รายงานการเติบโตทางเศรษฐกิจไทยสอดคล้องกันว่ามีภาวะการเติบโตต่ํามาก หนี้ครัวเรือนเห็นว่ายังมีปัญหาสูง ตัวเลขการใช้จ่าย อุปโภค บริโภคต่ํา ทําให้ไม่เกิดการลงทุน SMEs แบกรับหนี้ที่มีดอกเบี้ยสูง หากทุกหน่วยงานยังไม่ร่วมขานรับการทํางานตามภาวะเศรษฐกิจโตต่ํานี้ จะส่งผลให้เศรษฐกิจในปี 2567 พบกับภาวการณ์เติบโตที่ลดลงอีก แม้รัฐบาลจะดําเนินการทุกทางแล้ว แต่การขับเคลื่อนสภาวะทางเศรษฐกิจของทั้งประเทศต้องได้รับความร่วมมือจากทุกหน่วยงานทีเกี่ยวข้อง” นายชัย กล่าว
รัฐบาลไทย-ข่าวทำเนียบรัฐบาล-รองปลัดอภัยฯ เป็นประธานการประชุมติดตามความก้าวหน้าตามประเด็นข้อสั่งการของรัฐมนตรีว่าการกระทรวงเกษตรและสหกรณ์ และรัฐมนตรีช่วยว่าการกระทรวงเกษตรและสหกรณ์
วันอังคารที่ 20 กุมภาพันธ์ 2567
รองปลัดอภัยฯ เป็นประธานการประชุมติดตามความก้าวหน้าตามประเด็นข้อสั่งการของรัฐมนตรีว่าการกระทรวงเกษตรและสหกรณ์ และรัฐมนตรีช่วยว่าการกระทรวงเกษตรและสหกรณ์
รองปลัดอภัยฯ เป็นประธานการประชุมติดตามความก้าวหน้าตามประเด็นข้อสั่งการของรัฐมนตรีว่าการกระทรวงเกษตรและสหกรณ์ และรัฐมนตรีช่วยว่าการกระทรวงเกษตรและสหกรณ์ ในภารกิจการลงพื้นที่ตรวจราชการกลุ่มจังหวัดภาคใต้
วันอังคารที่ 20 กุมภาพันธ์ 2567 เวลา 09.30 น. นายอภัย สุทธิสังข์ รองปลัดกระทรวงเกษตรและสหกรณ์ เป็นประธานการประชุมติดตามความก้าวหน้าตามประเด็นข้อสั่งการของรัฐมนตรีว่าการกระทรวงเกษตรและสหกรณ์ และรัฐมนตรีช่วยว่าการกระทรวงเกษตรและสหกรณ์ ในภารกิจการลงพื้นที่ตรวจราชการกลุ่มจังหวัดภาคใต้ ร่วมกับนายชัยวัฒน์ โยธคล ผู้ตรวจราชการกระทรวงเกษตรและสหกรณ์ และหัวหน้าส่วนราชการในสังกัดกระทรวงเกษตรและสหกรณ์ กลุ่มจังหวัดภาคใต้ฝั่งอันดามัน ณ ห้องประชุมสํานักตรวจราชการ 1403 และผ่านระบบ Zoom Meeting
โดยกลุ่มจังหวัดภาคใต้ฝั่งอันดามัน มีข้อสั่งการจากรัฐมนตรีว่าการกระทรวงเกษตรและสหกรณ์ และรัฐมนตรีช่วยว่าการกระทรวงเกษตรและสหกรณ์จากการลงพื้นที่ตรวจราชการ มีข้อสั่งการ 55 ข้อสั่งการ มีการรายงานความก้าวหน้าตามข้อสั่งการแล้ว 65 รายงาน ทั้งนี้ รองปลัดกระทรวงเกษตรและสหกรณ์ ได้ให้ข้อเสนอแนะในที่ประชุมคือ ควรกําหนดช่วงเวลาที่คาดว่าผลการดําเนินการจะแล้วเสร็จในแต่ข้อสั่งการ เพื่อเป็นแผนการดําเนินงานในปีงบประมาณต่อไป
รัฐบาลไทย-ข่าวทำเนียบรัฐบาล-ปืนที่ผลิตโดยคนไทย ปืนเล็กยาว #MOD2020  เป็นอีกหนึ่งเขี้ยวเล็บของกองทัพไทย
วันอังคารที่ 20 กุมภาพันธ์ 2567
ปืนที่ผลิตโดยคนไทย ปืนเล็กยาว #MOD2020  เป็นอีกหนึ่งเขี้ยวเล็บของกองทัพไทย
อันเป็นความภาคภูมิใจของ โรงงานต้นแบบการวิจัยพัฒนาอาวุธ ศูนย์อํานวยการสร้างอาวุธ ศูนย์การอุตสาหกรรมป้องกันประเทศและพลังงานทหาร เป็นผู้ผลิต ที่ได้ออกสู่สายตาประชาชน
รัฐบาลไทย-ข่าวทำเนียบรัฐบาล-ครม. มีมติอนุมัติ /เห็นชอบแต่งตั้งประธานกรรมการและกรรมการอื่นในคณะกรรมการการไฟฟ้าฝ่ายผลิตแห่งประเทศไทย และคณะกรรมการบริหารกิจการขององค์การขนส่งมวลชนกรุงเทพ
วันอังคารที่ 20 กุมภาพันธ์ 2567
20/02/2567
ครม. มีมติอนุมัติ /เห็นชอบแต่งตั้งประธานกรรมการและกรรมการอื่นในคณะกรรมการการไฟฟ้าฝ่ายผลิตแห่งประเทศไทย และคณะกรรมการบริหารกิจการขององค์การขนส่งมวลชนกรุงเทพ
ครม. มีมติอนุมัติ /เห็นชอบแต่งตั้งประธานกรรมการและกรรมการอื่นในคณะกรรมการการไฟฟ้าฝ่ายผลิตแห่งประเทศไทย และคณะกรรมการบริหารกิจการขององค์การขนส่งมวลชนกรุงเทพ
วันนี้ (20 ก.พ. 67) นางสาวเกณิกา อุ่นจิตร์ รองโฆษกประจําสํานักนายกรัฐมนตรี เปิดเผยว่า ที่ประชุมคณะรัฐมนตรี (20 กุมภาพันธ์ 2567) มีมติอนุมัติ/เห็นชอบ การแต่งตั้ง ดังนี้
ครม.มีมติเห็นชอบตามที่กระทรวงพลังงานเสนอแต่งตั้งประธานกรรมการและกรรมการอื่นในคณะกรรมการการไฟฟ้าฝ่ายฝลิตแห่งประเทศไทย รวม 10 คน แทนประธานกรรมการและกรรมการอื่นเดิมที่พ้นจากตําแหน่งเนื่องจากมีอายุครบหกสิบห้าปีบริบูรณ์และขอลาออก ดังนี้
1.นายประเสริฐ สินสุขประเสิริฐ ประธานกรรมการ
2.รองศาสตราจารย์กุลยศ อุดมวงศ์เสรี กรรมการ
3.พลโท เจียรนัย วงศ์สอาด กรรมการ
4.รองศาสตราจารย์ฐากูร ศิริยุทธ์วัฒนา กรรมการ
5.นางสาวนิรมาณ ไหลสาธิต กรรมการ
6.นายปกรณ์ อาภาพันธุ์ กรรมการ
7.นายพรพจน์ เพ็ญพาส กรรมการ
8.ศาสตราจารย์พิสุทธิ์ เพียรมนกุล กรรมการ
9.นายวรากร พรหโมบล กรรมการ (ผู้แทนกระทรวงพลังงาน)
10.นายอัครุตม์ สนธยานนท์  กรรมการ (ผู้แทนกระทรวงการคลัง)
โดยให้มีผลตั้งแต่วันที่คณะรัฐมนตรีมีมติเป็นต้นไป
ครม.มีมติเห็นชอบตามที่กระทรวงคมนาคมเสนอแต่งตั้งประธานกรรมการและกรรมการอื่นในคณะกรรมการบริหารกิจการขององค์การขนส่งมวลชนกรุงเทพ รวม 9 คน เนื่องจากประธานกรรมการและกรรมการอื่นเดิมได้ดํารงตําแหน่งครบวาระสามปี ดังนี้
1.นายยุทธนา ยุพฤทธิ์  ประธานกรรมการ
2.นางสาวรัชนีพร ธิติทรัพย์ กรรมการ
3.พลตํารวจโท ปิยะ ต๊ะวิชัย กรรมการ
4.นางสาวสกมลพัฒน์ ปุงบางกะดี่ กรรมการ
5.นายจิรายุ ห่วงทรัพย์ กรรมการ
6.นายธนพล โตโพธิ์ไทย กรรมการ
7.นายจิรพล สังข์โพธิ์ กรรมการ
8.นายภูมินทร์ บุตรอินทร์ กรรมการ
9.นางสาวพิมพ์เพ็ญ ลัดพลี กรรมการ (ผู้แทนกระทรวงการคลัง)
โดยให้มีผลตั้งแต่วันที่คณะรัฐมนตรีมีมติเป็นต้นไป
รัฐบาลไทย-ข่าวทำเนียบรัฐบาล-​ปลัดฯณัฐพล ต้อนรับ นายกเศรษฐา นั่งหัวโต๊ะถกแผนงานมาตรฐานด้านสิ่งแวดล้อม พร้อมตรวจเยี่ยมโครงการเหมืองแร่โพแทช จ.อุดรธานี
วันอังคารที่ 20 กุมภาพันธ์ 2567
20/02/2567
​ปลัดฯณัฐพล ต้อนรับ นายกเศรษฐา นั่งหัวโต๊ะถกแผนงานมาตรฐานด้านสิ่งแวดล้อม พร้อมตรวจเยี่ยมโครงการเหมืองแร่โพแทช จ.อุดรธานี
​ปลัดฯณัฐพล ต้อนรับ นายกเศรษฐา นั่งหัวโต๊ะถกแผนงานมาตรฐานด้านสิ่งแวดล้อม พร้อมตรวจเยี่ยมโครงการเหมืองแร่โพแทช จ.อุดรธานี
จ.อุดรธานี: วันที่ 19 กุมภาพันธ์ 2567 นายณัฐพล รังสิตพล ปลัดกระทรวงอุตสาหกรรม พร้อมด้วย นายอดิทัต วสีนนท์ อธิบดีกรมอุตสาหกรรมพื้นฐานและการเหมืองแร่ นายฐิติณัฏฐ์ มุณีรัตน์ อุตสาหกรรมจังหวัดอุดรธานี นายสุรศักดิ์ จันทร์ชุม อุตสาหกรรมจังหวัดหนองคาย และนายเศรษฐา ขันตี อุตสาหกรรมจังหวัดบึงกาฬ ให้การต้อนรับ นายเศรษฐา ทวีสิน นายกรัฐมนตรี เพื่อหารือแผนงานมาตรการด้านสิ่งแวดล้อม พร้อมลงพื้นที่ตรวจเยี่ยมเหมืองโพแทช ณ บริษัทเอเซีย แปซิฟิค โพแทช คอร์ปอเรชัน จํากัด ตําบลหนองไผ่ อําเภอเมืองอุดรธานี จังหวัดอุดรธานี
ปลัดฯ เผยว่า โครงการเหมืองแร่โพแทชจากบริษัท เอเซีย แปซิฟิค โพแทช คอร์ปอเรชั่น จํากัด (APPC) ได้รับประทานบัตรการทําเหมืองเมื่อเดือนตุลาคม 2565 มีเนื้อที่ทั้งหมดประมาณ 26,446 ไร่ จัดเป็นแหล่งแร่ที่มีความสมบูรณ์ระดับชั้นนําของโลกโดยข้อมูลทางธรณีวิทยาพบว่าปริมาณสํารองแร่โพแทชในพื้นที่ประทานบัตรทั้งหมดรวม 267 ล้านตัน ซึ่งจะสามารถนําแร่ขึ้นมาผลิตเป็นปุ๋ยโพแทชได้ประมาณ 34 ล้านตัน ทั้งนี้ แร่โพแทชเป็นวัตถุดิบสําคัญในการผลิตปุ๋ยซึ่งเป็นปัจจัยการผลิตหลักในภาคเกษตรกรรม โดยเมื่อสามารถผลิตได้ ประเทศไทยจะมีบทบาทในฐานะเป็นผู้ผลิตรายใหญ่อันดับ 6 ของโลก ก่อให้เกิดผลประโยชน์ต่อประเทศและประชาชน ทําให้เกิดการจ้างงานกว่า 1,000 อัตรา ขณะที่ชาวบ้านรอบพื้นที่โครงการฯ จะได้รับผลประโยชน์โดยตรงจากโครงการและกองทุนต่าง ๆ อีก 4 กองทุน ประกอบด้วย กองทุนการศึกษาเพื่ออนาคตเยาวชน 60 ล้านบาท กองทุนช่วยเหลือค่าปุ๋ยเกษตรกรในพื้นที่ประทานบัตร 100 ล้านบาท เงินช่วยเหลือครัวเรือนในเขตพื้นที่ประทานบัตร 1,040 ล้านบาท และเงินค่าทดแทน 1,200 ล้านบาท อย่างไรก็ตาม ได้สั่งกําชับให้กรมอุตสาหกรรมพื้นฐานและการเหมืองแร่ (กพร.) และอุตสาหกรรมจังหวัดอุดรธานี ร่วมกับบริษัทฯ จัดทํามาตรการป้องกันด้านสิ่งแวดล้อมของโครงการอย่างเข้มข้นเพื่อไม่ให้ส่งผลกระทบต่อสิ่งแวดล้อมและชุมชน พร้อมทั้งชี้แจงและจัดกิจกรรมชุมชนสัมพันธ์ เพื่อเผยแพร่ข้อมูลโครงการและสร้างความรู้ความเข้าใจให้กับประชาชนในพื้นที่อย่างต่อเนื่อง
ทั้งนี้ กพร. และอุตสาหกรรมจังหวัดอุดรธานี ในฐานะหน่วยงานกํากับดูแลโครงการฯ ได้กําหนดมาตรการลดผลกระทบต่อสิ่งแวดล้อมด้วยการใช้เทคโนโลยีในการทําเหมืองที่ทันสมัย มีมาตรการป้องกันน้ําเกลือรั่วไหล การป้องกันกองหางแร่พังทลาย การป้องกันฝุ่นเกลือ การป้องกันพื้นดินทรุดด้วยหมุดเย็บหินที่อุโมงค์และเพดานเหมือง นอกจากนี้ ยังมีแผนฟื้นฟูเหมืองใต้ดินด้วยการถมกลับ (Slurry Backfill) และฟื้นฟูเหมืองบนผิวดินหลังสิ้นสุดการทําเหมือง (Land Surface Rehabilitation) เป็นต้น
รัฐบาลไทย-ข่าวทำเนียบรัฐบาล-กรมทางหลวงชนบท เข้มงวดรถบรรทุกน้ำหนักเกินต่อเนื่อง จัดตั้งด่านตรวจชั่งน้ำหนักเคลื่อนที่บนถนนสาย สข.4034 จังหวัดสงขลา ป้องกันการชำรุดของพื้นผิวถนนในระยะยาว
วันอังคารที่ 20 กุมภาพันธ์ 2567
กรมทางหลวงชนบท เข้มงวดรถบรรทุกน้ําหนักเกินต่อเนื่อง จัดตั้งด่านตรวจชั่งน้ําหนักเคลื่อนที่บนถนนสาย สข.4034 จังหวัดสงขลา ป้องกันการชํารุดของพื้นผิวถนนในระยะยาว
...
กรมทางหลวงชนบท (ทช.) โดยแขวงทางหลวงชนบทสงขลา จัดตั้งด่านตรวจชั่งน้ําหนักแบบเคลื่อนที่บนถนนทางหลวงชนบทสาย สข.4034 แยกทล.4145 - บ้านโคกม่วง อําเภอสะเดา อําเภอคลองหอยโข่ง จังหวัดสงขลา เพื่อตรวจสอบและควบคุมน้ําหนักของรถบรรทุกไม่ให้น้ําหนักเกินกว่าที่กฎหมายกําหนด เป็นการป้องกันการชํารุดของพื้นผิวถนนในระยะยาว ตามพระราชบัญญัติทางหลวง พ.ศ. 2535 มาตรา 61 วรรคหนึ่ง หากฝ่าฝืนจะมีโทษจําคุกไม่เกิน 6 เดือน หรือปรับไม่เกิน 10,000 บาท หรือทั้งจําทั้งปรับ และอาจถูกริบรถบรรทุกที่ใช้ในการกระทําความผิดนั้นด้วย รวมทั้งเพื่อให้เป็นไปตามมาตรการของกระทรวงคมนาคมและนโยบายของ นายสุริยะ จึงรุ่งเรืองกิจ รัฐมนตรีว่าการกระทรวงคมนาคม พร้อมกําชับถึงการทํางานในทุกขั้นตอนต้องมีความโปร่งใสตรวจสอบได้ หมั่นตรวจตรากวดขัน บังคับใช้กฎหมายในเรื่องรถบรรทุกน้ําหนักเกินอย่างจริงจังและต่อเนื่อง พร้อมทั้งให้นําเทคโนโลยีมาปรับใช้ในกระบวนการติดตามตรวจสอบรถบรรทุกน้ําหนักเกินอีกด้วย ทั้งนี้ ทช. จะจัดเจ้าหน้าที่ตั้งด่านตรวจชั่งน้ําหนักแบบเคลื่อนที่อย่างต่อเนื่องและจะเวียนจัดตั้งด่านตรวจฯ ไปยังเส้นทางอื่น ๆ ให้ทั่วถึงต่อไป หากประชาชนพบเห็นรถบรรทุกน้ําหนักเกินสามารถแจ้งเหตุได้ที่สายด่วน ทช. 1146
รัฐบาลไทย-ข่าวทำเนียบรัฐบาล-​รองเลขาธิการ UN เข้าเยี่ยมคารวะนายกฯ ชื่นชมบทบาทที่แข็งขันของนายกฯ นำพารัฐบาลเดินหน้าการพัฒนาที่ยั่งยืน
วันอังคารที่ 20 กุมภาพันธ์ 2567
​รองเลขาธิการ UN เข้าเยี่ยมคารวะนายกฯ ชื่นชมบทบาทที่แข็งขันของนายกฯ นําพารัฐบาลเดินหน้าการพัฒนาที่ยั่งยืน
รวมถึงความมุ่งมั่นในการแก้ไขปัญหาสิ่งแวดล้อม และ PM 2.5
วันนี้ (20 ก.พ. 2567) เวลา 09.40 น. ณ ห้องรับรอง 1 ตึกบัญชาการ 1 ทําเนียบรัฐบาล นางอามีนา เจ โมฮัมเหม็ด (Ms. Amina J. Mohammed) รองเลขาธิการสหประชาชาติ (UN Deputy Secretary-General) เข้าเยี่ยมคารวะนายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ในโอกาสที่เดินทางเยือนไทยเพื่อเข้าร่วมพิธีเปิดการประชุม Asia-Pacific Forum on Sustainable Development (APFSD) ครั้งที่ 11 โดยนายชัย วัชรงค์ โฆษกประจําสํานักนายกรัฐมนตรี สรุปสาระสําคัญ ดังนี้
นายกรัฐมนตรีหารือกับรองเลขาธิการ UN ในประเด็นด้านการพัฒนา ซึ่งไทยและสหประชาชาติได้ร่วมมืออย่างใกล้ชิดมาอย่างต่อเนื่อง ไทยพร้อมร่วมมือกับสหประชาชาติขับเคลื่อนการพัฒนาอย่างยั่งยืนในระดับพหุภาคี รวมถึงการให้ความช่วยเหลือด้านการพัฒนาในประเทศที่มีรายได้ต่ํา ทั้งในแง่การส่งเสริมการเข้าถึงเงินทุนและเทคโนโลยี รวมทั้งการส่งมอบสิ่งของที่จําเป็น
รองเลขาธิการ UN ยินดีอย่างยิ่งที่ได้พบปะกับนายกรัฐมนตรีวันนี้ พร้อมชื่นชมบทบาทที่แข็งขันของนายกรัฐมนตรี ที่นําพาประเทศไทยในด้านการพัฒนาที่ยั่งยืน โดยไทยได้มอบความช่วยเหลือเพื่อการพัฒนาแก่ประเทศกําลังพัฒนาอย่างต่อเนื่อง และยินดีที่ในการประชุม SDG Summit ณ นครนิวยอร์ก ปีที่ผ่านมา นายกรัฐมนตรีได้เข้าร่วม และมีบทบาทเข้มแข็ง แสดงความมุ่งมั่นในการขับเคลื่อน SDGs อย่างเป็นรูปธรรมร่วมกับทุกภาคส่วน
ทั้งสองฝ่ายยังหารือถึงการแก้ไขปัญหาสิ่งแวดล้อม โดยเฉพาะปัญหา PM 2.5 ซึ่งนายกรัฐมนตรีกับรองเลขาธิการ UN ต่างเห็นพ้องว่าเป็นปัญหาสําคัญที่ส่งผลกระทบต่อชีวิตความเป็นอยู่ของประชาชน และเป็นปัญหาข้ามพรมแดนที่ต้องอาศัยความร่วมมือกับประเทศเพื่อนบ้าน โดยนายกรัฐมนตรีได้มีโอกาสหารือกับผู้นํากัมพูชาและ สปป.ลาว ถึงปัญหาดังกล่าว ซึ่งทุกฝ่ายพร้อมร่วมมือกันอย่างเต็มที่ รวมถึงมีการติดตั้งสายด่วน และแลกเปลี่ยนข้อมูลระหว่างกันในการติดตามจุดความร้อน (Hot spot) เพื่อแก้ไขปัญหาอย่างทันท่วงที ด้านรองเลขาธิการ UN ชื่นชมความแข็งขันของนายกรัฐมนตรี ที่ต้องการแก้ไขปัญหา PM 2.5 อย่างจริงจัง ซึ่งรวมทั้งการแก้ไขปัญหาสิ่งแวดล้อมอื่น ๆ ทั้งความมุ่งมั่นในการลด Carbon Footprint และการจัดการขยะ เป็นต้น
โอกาสนี้ รองเลขาธิการ UN ยังได้เชิญนายกรัฐมนตรีเข้าร่วมการประชุม Summit of the Future ในห้วงการประชุม UNGA ครั้งที่ 79 ณ นครนิวยอร์ก สหรัฐอเมริกา ในเดือนกันยายน 2567 พร้อมมุ่งหวังที่จะเห็นบทบาทนําและการแสดงวิสัยทัศน์ของนายกรัฐมนตรีในเวทีดังกล่าวต่อไป
รัฐบาลไทย-ข่าวทำเนียบรัฐบาล-ชาวนากว่า 1.9 หมื่นครัวเรือน เฮ! รับเงินค่าบริหารจัดการข้าว รอบ 6 จากรัฐบาล ผ่าน ธ.ก.ส. อีก 121 ล้านบาท วันนี้
วันอังคารที่ 20 กุมภาพันธ์ 2567
20/02/2567
ชาวนากว่า 1.9 หมื่นครัวเรือน เฮ! รับเงินค่าบริหารจัดการข้าว รอบ 6 จากรัฐบาล ผ่าน ธ.ก.ส. อีก 121 ล้านบาท วันนี้
วันนี้ ธ.ก.ส. โอนเงินตามโครงการสนับสนุนค่าบริหารจัดการและพัฒนาคุณภาพผลผลิตเกษตรกรผู้ปลูกข้าว (ไร่ละพัน) ปีการผลิต 2566/67 เป็นรอบที่ 6 ทุกจังหวัดทั่วประเทศ จํานวนกว่า 1.9 หมื่นครัวเรือน เป็นเงินกว่า 121 ล้านบาท
นายกษาปณ์ เงินรวง รองผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า วันนี้ ธ.ก.ส. ได้โอนเงินช่วยเหลือเกษตรกรผู้ปลูกข้าวตามโครงการสนับสนุนค่าบริหารจัดการและพัฒนาคุณภาพผลผลิต รอบที่ 6 จํานวน 1.9 หมื่นครัวเรือน เป็นเงิน 121 ล้านบาท ตามมติคณะรัฐมนตรีเมื่อวันที่ 14 พฤศจิกายน 2566 กรอบวงเงินรวม 54,336 ล้านบาท ในอัตราไร่ละ 1,000 บาท สูงสุดไม่เกิน 20 ไร่ หรือไม่เกิน 20,000 บาท เป้าหมายเกษตรกรได้รับประโยชน์กว่า 4.68 ล้านครัวเรือน โดยเริ่มโอนเงินเข้าบัญชีเกษตรกรโดยตรงมาแล้ว จํานวน 5 รอบ ได้แก่ รอบที่ 1 ระหว่างวันที่ 28 พ.ย. - 2 ธ.ค. 2566 รอบที่ 2 เมื่อวันที่ 18 ธ.ค. 2566 รอบที่ 3 เมื่อวันที่ 27 ธ.ค. 2566 รอบที่ 4 เมื่อวันที่ 19 ม.ค. 2567 และรอบที่ 5 เมื่อวันที่ 3 ก.พ. 2567 โดยการโอนเงินดังกล่าว สามารถให้ความช่วยเหลือเกษตรกรได้แล้วถึง 4.64 ล้านครัวเรือน เป็นเงินจํานวน 53,062 ล้านบาท
ทั้งนี้ เกษตรกรสามารถตรวจสอบผลการโอนเงินได้ทางแอปพลิเคชัน BAAC Mobile ตลอด 24 ชั่วโมง จะมีข้อความแจ้งเตือนเงินเข้าบัญชีผ่านบริการ BAAC Connect ทาง Line: BAAC Family ด้วย หรือผ่านทาง https://chongkho.inbaac.com
รัฐบาลไทย-ข่าวทำเนียบรัฐบาล-​ครม. มีมติอนุมัติ ขยายระยะเวลาการยกเว้นการตรวจลงตรา เพื่อการท่องเที่ยวให้แก่ผู้ถือหนังสือเดินทางสัญชาติคาซัคสถานออกไปอีกถึงวันที่ 31 สิงหาคม 2567
วันอังคารที่ 20 กุมภาพันธ์ 2567
20/02/2567
​ครม. มีมติอนุมัติ ขยายระยะเวลาการยกเว้นการตรวจลงตรา เพื่อการท่องเที่ยวให้แก่ผู้ถือหนังสือเดินทางสัญชาติคาซัคสถานออกไปอีกถึงวันที่ 31 สิงหาคม 2567
​ครม. มีมติอนุมัติ ขยายระยะเวลาการยกเว้นการตรวจลงตรา เพื่อการท่องเที่ยวให้แก่ผู้ถือหนังสือเดินทางสัญชาติคาซัคสถานออกไปอีกถึงวันที่ 31 สิงหาคม 2567
วันที่ 20 กุมภาพันธ์ 2567 นายชัย วัชรงค์ โฆษกประจําสํานักนายกรัฐมนตรี เปิดเผยว่า ที่ประชุม ครม. (20 กุมภาพันธ์ 2567) มีมติอนุมัติการยกเว้นการตรวจลงตราเพื่อการท่องเที่ยวให้แก่ผู้ถือหนังสือเดินทาง หรือเอกสารใช้แทนหนังสือเดินทางสัญชาติคาซัคสถานเป็นกรณีพิเศษ และเป็นการชั่วคราว ซึ่งจะสิ้นสุด โดยให้ขยายระยะเวลาการยกเว้นการตรวจลงตราดังกล่าวออกไปอีกถึงวันที่ 31 สิงหาคม 2567
โฆษกประจําสํานักนายกรัฐมนตรี กล่าวว่า จากข้อมูลสถิติของ ททท. ในช่วงวันที่ 25 กันยายน 2566 - 10 มกราคม 2567 มีนักท่องเที่ยวชาวคาซัคสถานเดินทางมาประเทศไทยแล้วกว่า 68,824 คน และในปี 2566 มีนักท่องเที่ยวคาซัคสถานเดินทางมาประเทศไทยกว่า 172,282 คน ซึ่งเป็นจํานวนสูงสุดที่เคยเดินทางเข้าประเทศไทย โดยค่าใช้จ่ายเฉลี่ยต่อครั้งประมาณ 75,080 บาท/คน/ครั้ง จึงเป็นกลุ่มนักท่องเที่ยวที่มีศักยภาพและมีกําลังซื้อสูง
โดยยังได้มอบหมายหน่วยงานความมั่นคงที่เกี่ยวข้องกํากับติดตาม และประเมินผลกระทบจากการออกประกาศ มท. ฉบับนี้ภายหลังครบระยะเวลา 6 เดือน ที่ประกาศไว้ ทั้งนี้ หากมีผลกระทบต่อความมั่นคงและผลประโยชน์แห่งชาติ ให้หน่วยงานความมั่นคงที่เกี่ยวข้องเสนอ ครม. พิจารณายกเลิกประกาศ มท. ดังกล่าวต่อไปได้